Projektų, finansuojamų valstybės biudžeto lėšomis, administravimo ir finansavimo taisyklių

3 priedas

**(Pasiūlymo dėl projektų specialiųjų ir prioritetinių atrankos kriterijų nustatymo ir (arba) keitimo bei vertinimo metodikos forma)**

Lietuvos Respublikos kultūros ministerija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ministerijos arba regiono plėtros tarybos pavadinimas)

**PASIŪLYMAS DĖL PROJEKTŲ SPECIALIŲJŲ IR PRIORITETINIŲ ATRANKOS KRITERIJŲ NUSTATYMO IR (ARBA) KEITIMO BEI VERTINIMO METODIKOS**

20\_\_ m. \_\_\_\_\_\_\_\_d.

|  |  |
| --- | --- |
| **Pasiūlymą dėl projektų atrankos kriterijų nustatymo ir (arba) keitimo bei vertinimo metodiką teikianti institucija** | Lietuvos Respublikos kultūros ministerija |
| **Pažangos priemonės veiklos (poveiklės) pavadinimas** | 08-001-04-02-01 „Lietuvos kūrėjų konkurencingumo ir žinomumo didinimas, Lietuvos kūrybinio potencialo panaudojimo skatinimas“ veikla Nr. 5 „Trišalio bendradarbiavimo projektai“ |
| **Pažangos priemonės veiklai (poveiklei) skirta finansavimo suma (tūkst. eurų)** | 2,93 mln. eurų (2025 – 930 tūkst. eurų, 2026 – 1 mln. eurų, 2027 – 1 mln. eurų) |
| **Finansavimo šaltinis (-iai)** | Valstybės biudžeto lėšos |
| **Projektų atrankos būdas** | Planavimo  Konkurso  Tęstinės projektų atrankos |

|  |  |
| --- | --- |
| **PROJEKTŲ SPECIALUSIS ATRANKOS KRITERIJUS**  **PROJEKTŲ PRIORITETINIS ATRANKOS KRITERIJUS** | Nustatymas  Keitimas |
| **Projektų atrankos kriterijaus numeris ir pavadinimas** | 1. **Bendradarbiavimo patirtis.** |
| **Projektų atrankos kriterijaus vertinimo metodas ir taikymas** | Vertinama pareiškėjo patirtis įgyvendinant kultūros projektus vykdomus kartu su kitomis kultūros ar meno, ar kitų visuomenės sričių organizacijomis.  Pareiškėjas, iki PĮP pateikimo dienos, turi būti įgyvendinęs ne mažiau kaip tris kultūros projektus aktyviai bendradarbiaujant su kitomis kultūros ar meno ar kitų visuomenės sričių organizacijomis.  Atitiktis vertinama pagal pareiškėjo kartu su PĮP pateiktus dokumentus – organizacijos vadovo laisvos formos raštą dėl įgyvendintų kultūros projektų, aktyviai bendradarbiaujant su kitomis organizacijomis. Teikiamame rašte turi būti pateikti ne mažiau kaip trys anksčiau įgyvendinti projektai (projekto pavadinimas, partneriai, trumpasis aprašymas, projekto biudžetas).  Kriterijus taikomas tik PĮP vertinimo metu. |
| **Projektų atrankos kriterijaus pasirinkimo pagrindimas** | Kadangi šios pažangos poveiklės tikslas yra skatinti tarptautinį ir tarpsektorinį bendradarbiavimą ir kultūrinės atskirties mažinimą, pasirinktas kriterijus užtikrins, kad pareiškėjas turėtų bendradarbiavimo patirties, kuri yra būtina kokybiškai įgyvendinant projektus grįstus skirtingų organizacijų bendradarbiavimo principu.  Nustatytas prioritetas padės atrinkti projektus, kurie labiausiai prisidės prie lygių galimybių visiems horizontaliojo principo siekiant užtikrinti kultūrinės atskirties mažinimą. |
| **PROJEKTŲ SPECIALUSIS ATRANKOS KRITERIJUS**  **PROJEKTŲ PRIORITETINIS ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | Nustatymas  Keitimas |
| **Projektų atrankos kriterijaus numeris ir pavadinimas** | 1. **Projekto kuriama vertė jo dalyviams ir visuomenei** |
| **Projektų atrankos kriterijaus vertinimo metodas ir taikymas** | Vertinama projekto kuriama vertė jo dalyviams ir visuomenei.  Projektas išsiskiria aukšta kūrybinio turinio kokybe, skatina dalyvių meninį augimą, profesinį tobulėjimą, mokymąsi veikiant kartu, kelia ir sprendžia kūrybinius iššūkius. Veiklos turi potencialo ilgalaikiam teigiamam poveikiui visuomenei ir (ar) bendradarbiaujančių organizacijų raidai. Veiklose dalyvauti kviečiami profesionaliojo meno kūrėjai, sulaukę profesionaliųjų meno vertintojų teigiamų atsiliepimų arba įvertinimų ir (ar) pripažinti kultūros kūrėjai, kitų sričių atitinkamas kvalifikacijas turintys specialistai iš Lietuvos ar užsienio.  Atitiktis vertinama pagal pareiškėjo kartu su PĮP pateiktą informaciją:   * projekto idėjos aprašymą, pristatant planuojamas veiklas, jų turinį, plėtros perspektyvas ir poveikį; * pateikiamas detalizuotas projekto dalyvių sąrašas, apibrėžtos jų funkcijos projekte, pagrįstas pasirinkimų poreikis; * pridėti pagrindinių projekto dalyvių gyvenimo ir (ar) kūrybinės veiklos aprašymai, kuriuose nurodyti ankstesnės kūrybinės veiklos rezultatai ir jų sklaida, atsiliepimai apie juos, apdovanojimai ar kiti įvertinimai.   Kriterijus taikomas viso projekto įgyvendinimo metu.  Kriterijui nustatomas didžiausias vertinimo balas – 60.(60 balų skiriami jeigu projektas pilnai atitinka kriterijaus aprašymą, 30 balų skiriami jeigu projektas iš dalies atitinka kriterijaus aprašymą, 0 balų skiriami jeigu projektas kriterijaus aprašymo neatitinka). |
| **Projektų atrankos kriterijaus pasirinkimo pagrindimas** | Kriterijus pasirinktas siekiant užtikrinti, kad projektas kurtų vertę visuomenei, darytų teigiamą poveikį bendradarbiaujančių organizacijų raidai, projekto dalyviams. Per veikimą kartu skatintų kūrybinį augimą, kompetencijų stiprėjimą, ugdytų gebėjimus įveikti iššūkius. Projekto vykdytojai planuodami veiklas numatytų tolimesnes veiklos perspektyvas ir jų poveikį.  Nustatytas prioritetas padės atrinkti projektus, kurie labiausiai prisidės prie lygių galimybių visiems horizontaliojo principo siekiant užtikrinti kultūrinės atskirties mažinimą. |
| **PROJEKTŲ SPECIALUSIS ATRANKOS KRITERIJUS**  **PROJEKTŲ PRIORITETINIS ATRANKOS KRITERIJUS**  *(Pažymimas vienas iš galimų projektų atrankos kriterijų tipų.)* | Nustatymas  Keitimas |
| **Projektų atrankos kriterijaus numeris ir pavadinimas** | **3. Projekte numatytos papildomos atskirties mažinimo priemonės.** |
| **Projektų atrankos kriterijaus vertinimo metodas ir taikymas** | Vertinamos projekte numatytos papildomos atskirties mažinimo priemonės.  Projekte numatytos priemonės (neįskaitant kultūrinės atskirties mažinimo) mažina socialinę, geografinę, informacinę ar kitokią atskirtį suteikdamas tikslinėmis grupėms naujų, praturtinančių patirčių, o pasirinktos atskirties mažinimo priemonės yra pagrįstos, įtraukios ir kompleksiškos (lokacijų, formų ar medijų įvairove, socioekonominiu aspektu ir kt.).  Atitiktis vertinama pagal pareiškėjo kartu su PĮP pateiktą informaciją - atskirties mažinimo priemonių aprašymą laisva forma, atskleidžiant jų poveikio potencialą, identifikuojant tikslines grupes ir pagrindžiant jų pasirinkimą, argumentuojant priemonių pasirinkimus, numatant aktyvų ir įtraukiantį bendravimą su atskirtį patiriančia grupe.  Kriterijus taikomas viso projekto vertinimo metu.  Šiam kriterijui nustatomas didžiausias vertinimo balas – 40. (40 balų skiriami jeigu projekte numatytos atskirties mažinimo priemonės pagrįstos, įtraukios ir kompleksiškos, 20 balų skiriami jeigu projekto pasirinktos atskirties mažinimo priemonės iš dalies pagrįstos, įtraukios ir kompleksiškos, 0 balų skiriami jeigu projekte nėra įtrauktos atskirties mažinimo priemonės). |
| **Projektų atrankos kriterijaus pasirinkimo pagrindimas** | Kriterijus pasirinktas siekiant, kad įgyvendinami projektai, pagal galimybes, pasitelktų kompleksiškas atskirties mažinimo priemones (siektų mažinti ne tik kultūrinę atskirtį) tokiu būdu didinant projekto vertę ir daromą poveikį.  Nustatytas prioritetas padės atrinkti projektus, kurie labiausiai prisidės prie lygių galimybių visiems horizontaliojo principo siekiant užtikrinti kultūrinės atskirties mažinimą. |

\_\_\_\_\_\_\_\_\_\_\_\_\_\_\_\_\_\_\_\_\_